
[bookmark: _Hlk498592335]Tárgy: 	Az egyes szociális és gyermekvédelmi ellátási formák szabályozásáról szóló önkormányzati rendelet felülvizsgálata

Előterjesztő: 	Bíró Imre polgármester

Előkészítette:	dr. Varga Viktória jegyző


Tisztelt Képviselő-testület!

A Képviselő-testület utoljára 2024. novemberi ülésén módosította a szociális rendeletét. 
Most ismét felülvizsgálta a rendeletet, tekintettel arra, hogy az egyes támogatási formák ellátásra való jogosultság megállapítása során meghatározott jövedelemhatárok nem szolgálják a rászorultak érdekeit, sokan nem tudják igénybe venni a támogatásokat.

A módosítás az általános települési támogatás, gyógyszertámogatás, temetési támogatás, települési kamatmentes kölcsön támogatás és települési lakásfenntartási támogatás esetében a jövedelemhatárok emelésére tesz javaslatot, továbbá az időskorúak évi egyszeri támogatásának szabályai pontosításra kerülnek. A gyógyszertámogatás és az iskolakezdési támogatás összege emelésre kerül.


Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

HATÁROZATI JAVASLAT

[bookmark: _Hlk85098604]Balatonszepezd Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló önkormányzati rendelet tervezetét elfogadja és _/2026. (_._.)  számon önkormányzati rendeletei közé iktatja.

Szentantalfa, 2026. július 13.

					                		

	         								          Bíró Imre
                                                                  	                                              polgármester


Balatonszepezd Község Önkormányzata Képviselő-testületének 
/2026. (VII.    .) önkormányzati rendelete

az egyes szociális és gyermekvédelmi ellátási formák szabályozásáról szóló 11/2024. (XI.29.) önkormányzati rendelet módosításáról
(tervezet)

[1] A szabályozás célja a szociálisan rászorultak nagyobb mértékű támogatása, a szociális ellátásokhoz való hozzájutás elősegítése. 
[2] Balatonszepezd Község Önkormányzata Képviselő-testülete a szociális igazgatásról és a szociális ellátásokról szóló 1993. évi III. törvény 132. § (4) bekezdésében kapott felhatalmazás alapján, a szociális igazgatásról és a szociális ellátásokról szóló 1993. évi III. törvény 25. § (3) bekezdés b) pontjában, 26. §-ában, a 32. § (3) bekezdésében, 45. §-ában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. §

Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 4. § (3) bekezdése helyébe a következő rendelkezés lép:

„(3) A települési támogatás kifizetése, támogatások nyújtása a hatáskörrel rendelkező szerv döntését követően legfeljebb 14 napon belül történik.”

2. §

(1) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 10. § (2) bekezdése helyébe a következő rendelkezés lép:

„(2) Az ellátásra való jogosultság megállapításakor az egy főre jutó havi jövedelem nem lehet magasabb 150.000 Ft-nál. Egyedül élő vagy gyermekét egyedül nevelő szülő vagy gyám esetében az egy főre eső havi jövedelem a 190.000 Ft-ot nem haladhatja meg.”

(2) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 10. §-a a következő (6) bekezdéssel egészül ki:

„(6) Általános települési támogatás egy naptári évben legfeljebb négy alkalommal adható.”

3. §

Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 11. § (2) bekezdése helyébe a következő rendelkezés lép:

„(2) Az ellátásra való jogosultság megállapításakor az egy főre jutó havi jövedelem nem lehet magasabb 170.000 Ft-nál. Egyedül élő vagy gyermekét egyedül nevelő szülő vagy gyám esetében az egy főre eső havi jövedelem a 200.000 Ft-ot nem haladhatja meg.”



4. § 
(1) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 12. § (2) bekezdése helyébe a következő rendelkezés lép:

„(2) Az ellátásra való jogosultság megállapításakor az igénylő családjában az egy főre jutó havi jövedelem nem lehet magasabb 300.000 Ft-nál.”

(2) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 12. § (4) bekezdése helyébe a következő rendelkezés lép:

„(4) A támogatás maximális mértéke gyermekenként óvodás korú gyermek esetében 30.000 Ft, általános iskolás gyermek esetében 60.000 Ft, középiskolás tanuló esetében 70.000 Ft, első diplomát szerző felsőfokú tanulmányokat folytató nappali tagozatos hallgatók esetében 70.000 Ft.”

5. §

(1) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 13. § (1) bekezdése helyébe a következő rendelkezés lép:

„(1) Gyógyszerkiadásokra tekintettel települési gyógyszertámogatásra jogosult az az igénylő, aki a gyógyszerkiadások, vagy betegséghez kapcsolódó kiadások miatt időszakosan vagy tartósan létfenntartási gonddal küzd. A települési gyógyszertámogatás feltétele, hogy az igénylő családjában az egy főre jutó jövedelem a 170.000 Ft-ot, egyedül élő esetében a 200.000 Ft-ot nem haladja meg és a havi gyógyszerköltségének összege meghaladja a családban az egy főre jutó jövedelem 10 %-át.”

(2) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 13. § (4) bekezdése helyébe a következő rendelkezés lép:

„(4) Az egy alkalommal kifizetett települési gyógyszertámogatás összege legfeljebb 40.000 Ft.”

6. §

Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 15. § (1) bekezdése helyébe a következő rendelkezés lép:

„(1) Temetési költségekre tekintettel egyszeri települési temetési támogatás nyújtható annak a községben állandó lakóhellyel rendelkező igénylőnek, aki elhunyt hozzátartozója eltemettetéséről gondoskodott, és akinek családjában az egy főre jutó nettó jövedelem a 300.000 Ft-ot nem haladja meg.”

7. §

Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 16. § (1) bekezdés a) pontja helyébe a következő rendelkezés lép:
(Települési kamatmentes kölcsön támogatást nyújthat a képviselő-testület annak az igénylőnek, akinek)

„a) akinek családjában az egy főre jutó nettó jövedelem a 150.000 Ft-ot nem haladja meg.”

8. §

Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 17. § (1) bekezdése helyébe a következő rendelkezés lép:

„(1) Települési lakásfenntartási támogatásra jogosult az a szociálisan rászoruló háztartás, amelynek jelentős havi lakásfenntartási kiadásai vannak, és ahol a háztartásban az egy főre jutó jövedelem a 150.000 Ft-ot, egyedül élő vagy gyermekét egyedül nevelő szülő, gyám esetén a 190.000 Ft-ot nem haladja meg.”

9. §

(1) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 20. § (1) bekezdése helyébe a következő rendelkezés lép:

„(1) Évente egy alkalommal szociális rászorultságtól függően időskorúak évi egyszeri támogatása nyújtható a 65. életévét betöltött a községben állandó lakóhellyel rendelkező, a településen életvitelszerűen élő személynek, akinek a havi jövedelme nem magasabb 300.000 Ft-nál.”

(2) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 20. § (4) bekezdése helyébe a következő rendelkezés lép:

„(4) Az időskorúak évi egyszeri támogatásának mértéke maximum 30.000 Ft.”

(3) Az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet 20. §-a a következő (5) bekezdéssel egészül ki:

„(5) Közös háztartáson belüli kettő vagy több jogosult esetében a támogatás mértéke háztartásonként maximum 50.000 Ft lehet.”

10. §

Hatályát veszti az egyes szociális és gyermekvédelmi ellátási formák szabályozásáról szóló 11/2024. (XI. 29.) önkormányzati rendelet
a) 4. § (1) bekezdése,
b) 20. § (2) bekezdése.

11. §

Ez a rendelet a kihirdetését követő napon lép hatályba.

Balatonszepezd, 2026. július 17.



	Bíró Imre
polgármester
	dr. Varga Viktória
jegyző




HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket”.

Az egyes szociális és gyermekvédelmi ellátási formák szabályozásáról szóló önkormányzati rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása
aa) A jogszabály társadalmi, gazdasági, költségvetési hatásai
A Tervezet elfogadásának releváns társadalmi, gazdasági költségvetési hatása nincs.

ab) A jogszabály környezeti és egészségi következményei
A Tervezetben foglaltaknak közvetlen környezeti és egészségi következményei nincsenek.

ac) A jogszabály adminisztratív terheket befolyásoló hatásai
A Tervezet elfogadása adminisztratív többletterhet nem keletkeztet.

b) A jogszabály megalkotásának szükségessége, a jogalkotás elmaradásának várható következményei
A Tervezet elfogadására a szociális ellátások feltételeinek felülvizsgálata miatt van szükség.

c) A jogszabály alkalmazásához szükséges személyi, szervezeti, tárgyi és pénzügyi feltételek
A Tervezet elfogadása esetén a rendelet alkalmazása a jelenlegihez képest több személyi, szervezeti, tárgyi és pénzügyi feltételt nem igényel. 

